बता दें कि डहेरी गांव के पूर्व प्रधान अलाउद्दीन उर्फ भुल्लन का पुत्र अली अहमद (20) सोमवार को बंजारेपुर बाजार आया था। वह देर शाम अपने साथियों के साथ घर लौट रहा था कि राना महजबीन गर्ल्स इंटर कालेज के पास पहले से घात लगाकर बैठे एक दर्जन युवकों ने उस पर हमला बोल दिया था। हमले के दौरान उस पर फायर भी किया। गोली अली अहमद के बांए हाथ में लगी है। अली अहमद के चाचा सलाउददीन की तहीर पर पुलिस ने चार के खिलाफ मुकदमा दर्ज किया है। पुलिस ने हमलावरों के नाम का खुलासा नहीं किया है। बता दें कि घायल युवक के पिता दोहरे हत्याकांड के एक मामले में जेल में निरुद्घ हैं।